Ilerkaboiak

Ilerkaboiak herri iberiarra ziren, gaur egungo Teruel ekialdean, Castelló iparraldean eta Tarragonako hegoaldean zeudenak. Iparraldean zesetanoak eta ilergeteak eta hegoaldean edetaniarrak zituzten mugakide. Lehen aldiz aipatzen dira Bigarren Gerra Punikoan, Hasdrubal Barkak haien lurraldean kanpamendua altxa zuenean, inguru hartako  bere aliatuen fideltasuna ziurtatzeko, K.a. 217. urtean. Sertorioren gerran (K.a. 82-72) zein Gerra Zibilean (K.a. 49-45) parte hartu zuten, Julio Zesarren ondoan. 

Bere hiririk garrantzitsuena Dertosa (Tortosa) izan zen, Ebroko deltan, Augusto enperadorearekin eta Tiberiorekin txanponak egin zituena, latinezko idazkera erabiliz. Horren aurretik, berezko txanpon bat izan zuten, gehienbat Sigarra hirian (Els Prats del Rei) agertu dena.

Seguruenik ilergeteekin zerikusia izango zuten, Ebroren arroan bere bizilagunak izan baitziren ipar-mendebaldean.

“Ilercavonia ”Erdi Aroko dokumentuetan ere aipatzen da oraindik.  

Aztarnategi garrantzitsuenak Tivisako Castellet de Banyoles eta Gandesako "El Coll del Moro" dira. Hiriak baziren Tortosan, gaur egungo Sudako gazteluaren azpian. Miravet herrian ere, Tenplarioen gazteluaren behealdean, oraindik, ilerkaboien aztarnak daude. 

Erromatartu ziren, eta, hasieran beren sustraiak mantendu bazituzten ere, denborarekin Erromatar Inperioan disolbatu eta desagertu ziren.

 Erreferentziak 

 Kanpo-loturak 

 La Ruta de los Iberos: El Montsià, tierra de ilercavones. Patrimoni cultural
 Luciano Pérez Vilatela (1991) “Ilercavones, celtíberos y cartagineses en 218-217 a.C” Caesaraugusta, ISSN.: 0007-9502, 68. 1991,  205-228. or.

Kategoria:Talde iberiarrak